text: шабдаржап батыс қазақстан облысы ақжайық ауданы, тайпақ ауылдық округінің құрамындағы ауыл. аудан орталығы чапаев ауылынан оңтүстікке қарай 165 км-дей, округ орталығы тайпақ ауылынан 35 км-дей жерде, жайық өзенінің оң жағалық аңғарында орналасқан. 1999 жылы тұрғындар саны 730 адам (364 ер адам және 366 әйел адам) болса, 2009 жылы 758 адамды (378 ер адам және 380 әйел адам) құрады. 1957-1997 жылдары қаракөл қойын өсіретін октябрьдің 50 жылдығы атындағы кеңшар бөлімшесінің орталығы болған. оның негізінде 1997 жылы шаруа қожалықтары құрылды.